Hotell (TV-program)

Hotell var et norsk direktesendt underholdningsprogram med Turid Øversveen og Øystein Bache som gikk på NRK vinteren 1990. Programmet gikk lørdagskveldene og strakk seg over det meste av kvelden. I tillegg hadde Gerhard Helskog en debattsekvens og Arne Hjeltnes faste humorinnslag som "Ærlige Arne" (han huskes kanskje fra skjult-kamera stuntet der han omorganiserte en av hotellets heiser som et toalett, hvorpå han lot som han satt på do til forskrekkelse for tilfeldige gjester som skulle ta heisen). Rune Gokstad hadde også noen innslag, mens Otto Jespersen og Jens Brun-Pedersen spilte rollene som «Bjarne og Gunnar». 

Sendingene gikk fra SAS-hotellet i Oslo. Noe som forøvrig skapte en del kritikk og påstander om snikreklame.

Innhold
Hotell bestod av flere sekvenser. Delen som ble kalt «Lobby» kom etter en times sending, og etter den fulgte «Video-Vinduet». Til slutt kom «Nattklubb» som var debattsekvensen. Den britiske komiserien Hotell i særklasse ble sendt midtveis i programmet.

Referanser

Eksterne lenker
 Programmet på NRK Nett-TV

Norske underholdningsprogrammer på TV
TV-produksjoner på NRK
Norske TV-serier fra 1990-årene